Държавен вестник, бр. 56, 2015 г., стр. 3

БРОЙ  56	
Д Ъ Р Ж А В Е Н  В Е С Т Н И К 	
СТР.  3  
(6) Когато огнестрелните оръжия и боепри­
пасите за тях попадат в обхвата на Закона за 
експортния контрол на продукти, свързани с 
отбраната, и на изделия и технологии с двойна 
употреба, се прилагат и изискванията, уста­
новени в него, и не се подават документите 
по чл. 121, ал. 2, т. 1, 2 и 6.
(7) Разрешението по ал. 1 придружава 
доставката и се представя при поискване от 
компетентните органи на държавите, през 
територията на които преминава доставката.“
§ 6. В чл. 122 се правят следните изменения 
и допълнения:
1. В ал. 2:
а) точка 3 се изменя така:
„3. документ, издаден от компетентен орган 
на третата държава на вноса, удостоверяващ, 
че същата е разрешила вноса, когато това е 
предвидено в националното є законодател­
ство – при износ;“
б) създава се т. 3а:
„3а. документ, удостоверяващ, че съответна­
та трета държава на транзит няма възражения 
относно осъществяването на транзита – при 
износ;“.
2. Създава се нова ал. 3:
„(3) Документите по ал. 2, т. 3а не се 
изискват в случаите по чл. 7, параграф 1, буква 
„б“ от Регламент (ЕС) № 258/2012.“
3. Досегашните ал. 3 и 4 стават съответно 
ал. 4 и 5.
§ 7. Създава се чл. 122а:
„Чл. 122а. (1) Разрешение за износ по 
чл. 121а, ал. 1 не се изисква при временен 
износ или реекспорт, когато: 
1. временният износ се осъществява от лица, 
получили разрешение за носене и употреба по 
реда на глава четвърта на огнестрелни оръжия 
и боеприпаси за ловни или спортни цели и 
са налице едновременно следните условия:
а) придружават огнестрелните оръжия 
и боеприпасите при пътуването до третата 
държава;
б) представят документ, удостоверяващ 
причината за износ – покана или друг доку­
мент, удостоверяващ участие в спортно или 
ловно мероприятие;
в) количеството боеприпаси не превишава 
общо 800 броя за ловни цели и общо 1200 
броя за спортни цели;
2. реекспортът се осъществява след вре­
менен внос за ловни или спортни цели и 
собствеността на огнестрелните оръжия не 
е променена.
(2) Временен износ по ал. 1, т. 1 се извършва 
чрез представяне на Европейски паспорт за 
огнестрелно оръжие.“
§ 8. В чл. 124, ал. 1 след думите „чл. 121“ 
се добавя „121а“ и се поставя запетая.
§ 9. В чл. 125 се правят следните изменения 
и допълнения:
1. В ал. 1 след думите „чл. 121“ се добавя 
„121а“ и се поставя запетая.
2. В ал. 3 думите „транспортиране с цел“ 
се заличават.
3. Създава се ал. 4:
„(4) Разрешенията по чл. 121 и 121а включ­
ват и транспортиране на съответните изделия 
от обекта за съхранение до и от мястото 
на напускане на територията на Република 
България.“
§ 10. Създават се чл. 126а и 126б:
„Чл. 126а. (1) Не се изисква разрешение за 
износ при реекспорт на:
1. огнестрелни оръжия, с изключение на 
тези по чл. 5, ал. 1, след осъществен временен 
внос с цел извършване на експертна оценка, 
участие в търговско изложение по чл. 49 без 
продажба или извършване на ремонт при 
условие, че собствеността не е променена;
2. огнестрелни оръжия и боеприпаси за тях, 
с изключение на тези по чл. 5, ал. 1, когато 
същите се съхраняват във временен склад от 
въвеждането им на митническата територия 
на Европейския съюз до напускането им.
(2) В случаите по ал. 1 лицето, което 
извършва реекспорт, подава писмено уве­
домление до директора на ГДНП на МВР не 
по-късно от два дни преди извършването му.
(3) Когато огнестрелните оръжия, а в 
случаите по ал. 1, т. 2 и боеприпасите за тях, 
попадат в обхвата на Закона за експортния 
контрол на продукти, свързани с отбраната, и 
на изделия и технологии с двойна употреба, се 
прилагат и изискванията, установени в него.
Чл. 126б. (1) Временен износ на огнестрел­
ни оръжия, с изключение на тези по чл. 5, 
ал. 1, с цел извършване на експертна оценка, 
участие в търговско изложение без продажба 
или извършване на ремонт се извършва без 
разрешение за износ след получаване на писме­
но съгласие, издадено от директора на ГДНП 
на МВР или от оправомощено от него лице.
(2) Лицето, което ще осъществява времен­
ния износ по ал. 1, подава до директора на 
ГДНП на МВР заявление по образец, придру­
жено от копие на притежаваните разрешения, 
издадени по този закон, копие на митничес­
ките документи, удостоверяващи временния 
износ, и документ за платена такса в размер, 
определен с тарифата по чл. 12.
(3) Директорът на ГДНП на МВР или оп­
равомощено от него длъжностно лице издава 
писменото съгласие по образец по реда на 
чл. 124 в 7-дневен срок от подаване на заяв­
лението по ал. 2.
(4) Писменото съгласие по ал. 1 е валидно 
за срок до три месеца от датата на получава­
нето му и може да се използва еднократно.
(5) Издаденото писмено съгласие по ал. 1 
важи само за посочените в него огнестрелни 
оръжия и може да се използва само от лицето, 
на чието име е издадено.
(6) Когато огнестрелните оръжия попадат 
в обхвата на Закона за експортния контрол на 
продукти, свързани с отбраната, и на изделия 
и технологии с двойна употреба, се прилагат 
и изискванията, установени в него.“
§ 11. Създава се чл. 211а: